
UITTREKSEL 


Duthiella, `n nuwe monotipiese genus van die Iridaceae, tribus Ixieae, word beskryf, ge- 
grond op Syringodea linifolia Phill. Sy knoltunicae, unifasiale blare, pollen, chromosome en 
saadhuidstruktuur toon dat dit nader verwant is aan Tritonia of Sparaxis as aan Syringodea. 


ABSTRACT 


DUTHIELLA, A NEW GENUS OF THE IRIDACEAE 


. _ A new monotypic genus of the Iridaceae, tribe Ixieae, based on Syringodea linifolia Phill., 
is described. The corm tunics, unifacial leaves, pollen, chromosomes and structure of the testa 
indicate that it stands nearer Tritonia or Sparaxis than to Syringodea. 


INLEIDING 


Tydens `n resente hersiening van die genus Syringodea het dit geblyk dat cen 
spesie, S. linifolia Phill., nie in Springodea tuishoort nie en ook nie in enige van 
die ander genera van die Iridaceae tuisgebring kon word nic. Daarom word dit 
hier as `n nuwe monotipiese genus beskryf. Dit word vernoem na dr. A. V. 
Duthie, die eerste dosent in Plantkunde aan die Victoria-Kollege, later die 
Universiteit van Stellenbosch. 

Duthiella De Vos gen. nov. Iridacearum, e Syringodea linifolia Phill.. in Ann. 
S. Afr. Mus. 9: 125 (1913), composita. 

Planta parva, surculo deciduo, cormo ovoideo vel subgloboso, tunicis ex fibris 
reticulatis tenuibus constantibus. Caulis et pedunculi perbreves. vaginis tohorum 
subterranei obtecti. Folia plura, rosula basilari, equitantia, pro parte majore 
unifacialia, linearia mollia. Inflorescentia cymosa, ramis perbrevibus. unusgtis- 
que in floro uno subsessilo supra bracteam bracteolamque terminans. Bree 
vaginis foliorum subterranea obtecta, linearis integra acuminata alba menm- 
branacea, bracteolam aequans, vel interdum longior apice viridi unitatiali 
praedita. Bracteola obtecta linearis membranacea alba apice bind. Fles reris 
et symmetricus, plus minusve hypocrateriformis, basi subterranea. Tubus 
perigonii ca. 3-plo segmentis longior, rectus tubiformis, apicem versus parum 
dilatatus; segmenta elliptica. Stamina discreta equilateralia exci ta. in Forat He 
perigonialis inserta; filamenta recta; antherae fere basifixae, polline l-sulcato 
exino punctitegillato, tegillo verrucis praedito. Stylus rectus, ramis brevibus 
ad oa o a a 

indivisis filiformibus; stigmata tria terminalia brevia. Capsula clavata, basi tenui 
infertili, apice loculicida; semina numerosa globosa laevia nitida brunnea. 


Species typica: Duthiella linifolia (Phill.) De Vos comb. nov. 


Plante klein kruidagtige geofiete met `n gerokte knol en `n spruit wat in die 
droë seisoen verdroog. Knol nagenoeg simmetries, ortotroop, eiervormig tot 
byna bolrond, met tunicae bestaande uit fyn-retikulate bruin vesels. Stingel en 
pedunculi gereduseerd, baie kort, ondergronds verberg onder blaarskedes. 
Basale skedeblare 1-2, bifasiaal, membraneus, die tweede soms met `n groen 
unifasiale top. Loofblare verskeie, rydend, in `n grondstandige, min of meer 
twee-ryige roset, grootliks unifasiaal, lineêr, sag, naak. Bloeiwyse bepaald, veel- 
vertak, elke tak (pendunculus) baie kort, in die oksel van `n hoër loof blaar, met 
`n enkele terminale, byna sittende blom bo `n skutblaar en skutblaartjie. Skut- 
blaar bifasiaal, lineër, akuminaat, gaafrandig, membraneus, wit, sag, die rande 
vry, net so lank soos die skutblaartjie of soms langer met `n groen unifasiale top. 
Skutblaartjie lineêr, sag, wit, gesplete aan die top. Blom aktinomorf, naasteby 
trompetvormig, geel, met die basis ondergronds verberg. Blomdekbuis ongeveer 
driemaal langer as die segmente, reguit, buisvormig, aan die top effens verbreed; 
segmente ellipties, die buitenste segmente effens langer as die binneste. Meeldrade 
vry, simmetries rondom die styl gerangskik, uitgestoot, in die keel van die 
blomdek ingeplant; elmdrade dun, regop; helmknoppe lineêr, byna basifiks, met 
l-sulkate pollen, die tegillum fyn-punktaat en met onreëlmatige verrucae beset. 
Vrugbeginsel met baie saadknoppe; styl filiform, reguit, langer as die blomdek- 
buis, met kort onverdeelde filiforme styltakke; stempels drie, terminaal, kort. 
Doosvrugte knuppelvormig, met die basis smal en onvrugbaar, hokspletig aan die 
top; sade talryk, bolrond, glad, blink, bruin. 

Hierdie monotipiese genus kom voor in die Republiek van Suid-Afrika 
ongeveer tussen 23° en 27°90 oosterlengtegrade en 25° en 29745” suiderbreedte- 
grade, in die streek waar die Transvaal, Vrystaat en Bechuanaland aanmekaar 
grens. 

Dit hoort tot die tribus Ixieae en word gekenmerk deur `n simmetriese, 
afgeronde knol met `n fyn retikulate veselomhulsel, verskeie grondstandige, 
rydende, lineëre, sagte blare, `n baie kort, ondergronds verbergde stingel en 
pedunculi, `n bepaalde bloeiwyse met aktinomorfe, geel (soms wit?) blomme 
met `n baie lang, reguit blomdekbuis, die blombasis ondergronds verberg, en 
met onverdeelde styltakke, en ook deur doosvrugte met `n effens onegalige 
eksokarp en vele ronde gladde sade. 

Die knolontwikkeling is soos tipies by die Ixieae: die ongeveer vier basale 
internodia van die spruit swel op om die nuwe knol te vorm (Fig. 1). `n Loof blaar 
is vasgeheg aan elke knoop op die knol en die tunicae is die ou oorblywende 
loofblaarbasisse waarin netwerkvormige sklerenchiemstringe vroeg ontwikkel. 

Die genus verskil van Syringodea waaruit dit afgeskei is, in sy simmetriese 
knol met retikulate tunicae—die tipe van die spesie is sonder `n knol en onge- 
twyfeld sou Phillips (1913) die spesie nie in $yringodea geplaas het as hy die knol 
kon ondersoek het nie—verder in sy unifasiale blare wat geen tannien bevat nie, 
in sy skutblaar en skutblaartjie beide met vrye rande, sy l-sulkate pollen, geel 
blomkleur en gladde sade. Kenmerke wat met dié van Syringodea ooreenstem, is 
die kort, ondergonds verbergde stingel en pedunculi, bepaalde bloeiwyse, 
aktinomorfe blomme met lang reguit blomdekbuis, ondergrondse blombasis en 


FIG. 1. 


Knol van Duthiella linifolia, die tunicae verwyder: n, nodus; okr, rustende dy amerin als, 
okselknop vir aanstaande jaar se spruit; ou, vorige leë knol; st, stingelbasis; tw. trekwortel. 


FIG. 2. 
Kariotipe van Duthiella linifolia, uit `n wortelpunt. 


onverdeelde styltakke. Die lengte van die blomdekbuis en die kort stingel word 
nie as van belang beskou by die diagnose van genera nie, omdat variasie ide 
binne genera voorkom, bv. by Babiana, Ixia, Gladiolus, Romulea (vgl. Lewis, 
954 p. 93). 3 
EG bloeiwyse met basipetale blomvolgorde kom by die ses — 
selde voor en slegs by die subtribus Crocinea€ (Romulea, Syringodea, Croc m y m 
enkele spesies van Hesperantha en Geissorhiza (Lewis, 1954 P- 105), ean and 
van Anomatheca (Goldblatt, 1972), en by Duthiella. Hierdie tipe bloeiw yse moes 
verskeie male in die Ixieae ontwikkel het: by Hesperantha, Geissorhiza en Ano- 
matheca deur reduksie van die tipiese are van daardie genera, en by die seed 
Crocineae moontlik uit die veelvertakte bloeiwyse van die primitiewe Iridaceae 

(vel. Haeckel, 1931; Lewis, 1954). Die bloeiwyse van Duthiella stem in `n mate 
ooreen met dié van Romulea en Syringodea (de Vos, 1972; 1974): die hoofas en 
syasse, ook van die tweede orde, eindig elk in `n enkele terminale blom wat 
sittend of byna sittend bo `n skutblaar en skutblaartjie gedra word. Verskille kom 
soms egter voor, wanneer `n syas deur hervertakking tot vier blomme kan dra, 
wanneer die volgorde van die antese effens verskil (Fig. 3, 4), en wanneer die 


3 


EIG 3, 4. 
Bloeiwyses van Duthiella linifolia, diagrammatiese grondplanne om variasie te toon: br, 
skutblaar van blom; bra, skutblaartjie van blom; f, loofblaar: p, profil (voorblaar); pg, `n 
twee verdeelde voorblaar; 1-10, blomme in die volgorde van antese. 

skutblare van die boonste een of twee blomme varieer van bifasiaal en halfdeur- 
skyend by sommige plante tot dubbeld so lank as die vorige, met `n groen 
unifasiale tophelfte wat bo die grond uitsteek by ander; verder mag die skutblaar 
en skutblaartjie van een of meer blomme afwesig wees (Fig. 4, blom 1). Veral die 
laasgenoemde variasie mag miskien aandui dat die bepaalde bloeiwyse by 
Duthiella deur reduksie van `n vertakte aar geëvolveer het (vgl. Goldblatt, 1972). 
Die boonste een of twee blomme is al wat oorgebly het van die hoofas van die 
oorspronklike aar en die ander blomme staan op sytakke daarvan. 

Die simmetriese knol met retikulate tunicae, die rydende, lineêre sagte blare en 
die gladde ronde sade, stem ooreen met dié van sekere genera van die tribus 
Ixieae, t.w. Freesia, Anomatheca, Ixia, Sparaxis en Tritonia, wat Lewis (1954) in 
die subtribus Ixiineae saamgevat het, maar wat Goldblatt (1971) in drie 
subtribusse verdeel (Freesiineae, Ixiineae en Tritoniineae). Duihiella verskil 
van hulle in sy skutblaar en skutblaartjie, sy kort, gereduseerde stingel en, 
behalwe vir die een spesie van Anomatheca, in sy bepaalde bloeiwyse. Van 
Freesia, Anomatheca en Tritonia verskil dit verder in sy aktinomorfe blomme met 
die meeldrade reëlmatig gerangskik; van Freesia en Anomatheca ook in sy 
onverdeelde styltakke en drie stempels; van Tritonia in sy terminale kort stempels 
en toegerolde filiforme styltakke; van Anomatheca in sy gladder doosvrug: cn 
van Tritonia en Ixia (die ander genera is nie ondersoek nie) in die afwesigheid van 
tannienbevattende selle in die loof blare. 

Die saadstruktuur van Duthiella (Fig. 5), Freesia, Sparaxis en Tritonia is 
vergelyk. Hul gladde saadhuide stem anatomies grootliks ooreen in die besit van `n 
dikwandige oorblywende buite-epidermis met `n korrelrige inhoud en `n gladde 
dik kutikula bo die dik boonste periklinale selwand. Die res van die buite- 
integument is platgedrukte selle. Van die binne-integument bly net een laag, soms 
leë dunwandige (bv. Freesia, Sparaxis) of dikwandige, selle oor. Die tweede 
kutikula tussen die twee integumente en die derde binne die tweede integument is 
baie dun. Nucellusoorblyfsels is afwesig. Die endospermselle is, soos by die 
reeds ondersoekte Iridaceae, dikwandig (hemisellulose) en gevul met aleuron en 
olie. Van die drie genera stem die saad van Tritonia meeste ooreen mel die van 
Duthiella waar die binne-integumentselle taamlik dikwandig is. en `n inhoud 
besit. 

Die 1-kolpate, punktitegillate pollen van Duthiella (Fig. 6). met aparte 
verrucae op die tegillum, is tipies vir die Ixieae (Schulze, 1970) en gee nie uit- 
sluitsel oor sy verwantskappe nie, behalwe dat dit toon dat die genus Pie saam 
met Springodea behoort nie, waar die pollen rond en nie-aperturaat is (de Vos, 
1974). 

Die diploiede aantal chromosome vir D. linifolia, verkry 
Malan 10 van Bloemhof, is 20 (Fig. 2). `n Voorbehandeling met 0.001 mol 
8-hidroksikwinolien vir vier uur het die beste resultate gelewer. Die chromosome 


uit die materiaal 


306 Journal of South African Botany 


FIG. 5. 


Snee deur die saadhuid en endosperm van Duthiella linifolia: bu, buite-integument; bi, binne- 
integument. 


FIG. 6. 
Skandeer-elektron-mikrofoto van deel van `n pollenkorrel van Duthiella linifolia. 


is 1,5—4 um lank; die vier langstes het submediane sentromere en die kleiner 
chromosome se sentromere varieer van submediaan tot subterminaal. Twee van 
die langes het satelliete. Die kariotipe stem min of meer ooreen met die van die 
Tritoniineae en Freesiineae van Goldblatt (1971), behalwe dat by die meeste 
genera van die Tritoniineae daar 22 chromosome is en by beide die subtribusse 
die chromosome oor die algemeen subterminale sentromere besit, volgens Gold- 
blatt (1971). 


VERWANTSKAPPE 

As al die gegewens, morfologies, anatomies en sitologies, in ag geneem word, 
blyk dit dat Durhiella nie as deel van enige van die bogenoemde genera beskou 
kan word nie, en dat dit moontlik die naaste staan aan Tritonia of Sparaxis. 


Daar is 'n enkele spesie: 
Duthiella linifolia (Phill.) De Vos comb. nov. 
Springodea linifolia Phill. 1913 p. 125—basioniem. 
Holotipe: SAM 20664, sonder vindplek of versamelaar, in SAM. 
Benewens die genuskenmerke toon die spesie die volgende kenmerke: Plante 


6-15 cm hoog. Knol 10-15 mm in deursnee; die fyn-retikulate tunicae bruin tot 
ligbruin, met `n kragie tot 5 mm hoog om die spruit. Singel 8-15 mm lank, 

as; 10 mm ! 1 


FIG. 7. 


ny T itenste dinks). en bmmneste 
j inifoli : ie plant: b, blom van bo; c., Daitenste ` i 
nifolia (Malan 10): a. die plant; b, ver ay mg p —— — 
EE eg van onder: d, dooswvrug;: cC Wee tipes SUE rg ! -— — 
ndroecium, gynoecium en biomdekbasis: h, dwarssnee deur `n loof blaar: s. 
ii ' v, vaatbundels. 


308 Journal of South African Botany 


verberg. Loof blare 6-9, meestal sekelvormig gebuig en spreidend of soms regop, 
4-20 cm lank, 1,5-5 mm breed, naak, skerp, sonder tannien, met een prominente 
aar in die vars toestand sigbaar en tot 5 prominente are wanneer droog, die 
boonste rande soms fyn gekartel: die onderste blare met breë geslote blaarskedes, 
die boonste blare korter en smaller. Pedunculi ca. 1| mm lank, ondergronds verberg 
tussen die blaarskedes. Skurblaar verberg deur die blaarskedes, wit, halfdeur- 
sigtig, 25-30 mm lank, ca. 4 mm breed, nie tot die helfte van die blomdekbuis 
reikend; of tot 65 mm lank, met die tophelfte groen en unifasiaal. Skutblaartjie 
25-30 mm lank, halfdeurskynend, vlak- tot diep-gekeep. Blomme een tot ver- 
skeie, min of meer die een na die ander verskynend, 70-120 mm lank. Alomdek 
met die soom van die horisontaal spreidende segmente 25-40 mm in deursnee; 
blomdekbuis 40-70 mm lank, ca. 1 mm in deursnee, effens breër aan die top; 
segmente konkaaf, skerp tot halfstomp of soms stomp, 12-25 mm lank, 4-8 mm 
breed, geel (Roy. Hort. Soc. Kleurkaart no. 14B) (soms wit”), die buitenste 
segmente bruin-pers agter of met bruin-rooi are, effens smaller en langer as die 
binneste segmente. Meeldrade regop, geel; helmdrade 4-6 mm lank, naak; 
helmknoppe 5-1 mm lank, effens spreidend en met ingebuigde toppe; pollen 
liggeel, 95-105 um x 40-48 um (droog). Vrugbeginsel 2,5-5 mm lank, effens 
driehoekig, effens smaller na onder, op `n 1,5 mm vrugsteeltjie; styl 45-75 mm 
lank, regop; die styltakke 3-6 mm lank, spreidend, liggeel, met ingerolde toe- 
gevoude rande; stempels terminaal, Ca. | mm lank, effens breër as die styltakke, 
papilleus op die rande, tussen die helmknoppe uitstekend. Doosvrugte 20-25 mm 
lank, met `n smal basis wat `n pseudo-pedisel vorm, oopsplitsend in die top- 
kwart tot -derde wat bo die grond verskyn; sade 2 mm in deursnee. Chromosoom- 
getal 2n — 20. 


TRANSVAAL. 2725 (Bloemhof): Bloemhof-meent (DA), 7Zardrew s.n. (PRE, 
K). Golfbane (DA), Malan 10 (STE). 


ORANJE-VRYSTAAT. 2726 (Odendaalsrust): Kommandodrif (AC) op 
wal van die Vaal, Acocks 24202 (PRE, K). 2727 (KROONSTAD): Vlei naby 
klooster (CA), Pont 462 (PRE). 


KAAPLAND. 2525 (Mafeking): Meshesh naby Mosita, Brueckner 248 (PRE). 
2624 (Vryburg): Vryburg (DO), Henrici 151 (PRE). 2723 (Kuruman): Cotton 
End (AB), Esterhuysen 2250 (BOL), Batlharo (AD), Silk 237 (BOL). 2823 
(Griekwastad): Griekwastad (CC) algemeen op kalkveld, Wilman SAM 46641. 
Omtrent 5 ml W. van Postmasburg (AC), Pole-Evans 52 (PRE, K). 2824 (Kim- 
berley): Warrenton (BB), Adams 6 (GRA), BOL 16203. 3 ml N. van Riverton 
(BD), Leistner 1910 (PRE). Barkly-Wes, Mamotlalokasie (DA), Acocks 460 
(BOL, PRE, BM). Klipdrif: Moran BOL 16520 (BOL, GRA). 2923 (Douglas): 
Douglas (BB); Marloth 6478 (PRE). 


BECHUANALAND sonder nadere vindplek, Galpin s.n. (BOL). 

Blomtyd Maart tot Mei of soms tot Junie. By plante wat in Stellenbosch aange- 
plant is, open die blomme vir twee tot vier dae om ongeveer 13.00 h: hulle bly 
oop tot donker of kort ná donker, afhangende van die temperatuur. Die be- 
stuiwing is hoofsaaklik deur dag-vlieënde insekte. Nektar wat in die septale 
nektarkliere gevorm word, vergader in die blomdekbuis en stoot met kapillariteit 
op in die lang smal buis tot byna bo. Die blomme kan dus ook deur insekte met 
kort monddele bestuif word. Vogel (1954) egter meld dat die blomme in 
Bechuanaland wit is en deur pylstertmotte bestuif word. 

